वर्णमाला (संगणन)
कम्प्यूटर विज्ञान, तर्कशास्त्र व गणित के क्षेत्रों में किसी औपचारिक भाषा के मान्य चिन्हों के कुल समुच्चय (सेट) को उस औपचारिक भाषा की वर्णमाला (alphabet) कहते हैं। उस औपचारिक भाषा के नियमों के अनुसार वर्णमाला के चिन्हों के अनुक्रम बनाकर उस भाषा के स्ट्रिंग बनाये जाते हैं। उदाहरण के लिये चरों (वेरियेबल) के नाम रखने के लिये सी (प्रोग्रामिंग भाषा) (C) की वर्णमाला इस प्रकार है: { a, b, c, ..., x, y, z, A, B, C, ..., X, Y, Z, 0, 1, 2, ..., 7, 8, 9, _ }। इन चिन्हों को नियमपूर्वक मिलाकर चरों के नाम रखे जा सकते है।